NETFLIXOVA SERIJA
Devi je sjedila u svojoj sobi, brinula se
zbog Paxtonova ležerna ponašanja.
Prvo ju je nazvao „frendice“.
Bok, frendice.
A onda je prošao pokraj nje
kao da skuplja potpise za Greenpeace.
Što to znači?
Zar se uopće nije sviđala Paxtonu
i hoće li joj ikad više doći na proz…
Bok. Reci mami da mora očistiti oluke.
Mislim da je unutra Amazonov dron za dostavu.
-Hej, što radiš? -Kako to misliš?
Prošao si pokraj mene na predstavi.
Nisi ni usporio iz pristojnosti!
Oprosti, žurilo nam se. Trentova mama trebala je auto
da stigne na posao iluzionistice.
Dobro, ali nazvao si me „frendicom“,
a prijatelji se prijateljima ne šuljaju kroz prozor.
Sramiš li me se?
Naravno da ne.
Ali, iskreno, nisam tip koji otvoreno pokazuje privrženost.
A etikete su ionako otrcane, kužiš?
Valjda.
Lijepo je što to čuvamo za trenutke kad smo nasamo.
Je li to kul?
Svakoj je razumnoj odrasloj osobi jasno da je se Paxton srami.
Nažalost, kad nemaš sreće u ljubavi
tako dugo kao Devi, uzmeš što ti se nudi.
Da, naravno.
…BILA SAVRŠENA CURA
Čovječe!
Ne znam.
Hvala, El, što si donijela haljine,
ali baš i nisu praktične.
Kamo da stavim grafički kalkulator?
U ladicu kod kuće.
Moraš super izgledati kad postaneš kraljica,
a sigurno hoćeš. Svi glasuju za tebe.
Misliš?
Znam. Zar ne, Devi?
Ljudi, moram vam nešto reći.
Mislim da na neki način izlazim s Paxtonom.
-Što?! -Što?!
Odakle je to ispalo?
Nešto sam pokušavala. Zaboravite. Kako to misliš?
Paxton je dvije noći zaredom dolazio kroz moj prozor.
I tek sad to čujemo?
Trebala si poslati poruku dok ste to radili!
Znam, ali mislim da nešto nije u redu.
Sinoć je došao i održao mi govor o tome kako ne voli etikete i izljeve ljubavi.
Brineš li se da te se srami? Ali već je izlazio s tobom.
Devi se prisjetila svoje kratke veze s Paxtonom
i primijetila nešto što prije nije.
I ti meni mnogo značiš.
O, Bože. Mislim da me ni tada nije nazvao svojom curom.
Nisam primijetila jer sam ga varala s Benom!
Rješenje je jednostavno.
Ples je u subotu. Svi parovi idu.
Ako te smatra curom, pozvat će te.
Što sigurno hoće,
pa…
Treba ti haljina, trendice.
Sutradan, kamo je god Devi pogledala,
netko je nekoga pozivao na ples.
Bila je okružena otvorenim izjavama ljubavi,
a nitko joj nije jamčio da će je i ona dobiti.
Paxton je imao šest dana da je pozove na ples.
Ako je ne pozove, službeno će biti jadna ljubavnica.
Burazice! Sudiš na natjecanju u podrigivanju?
Ali danas nije bio taj dan.
A bogme ni utorak ni srijeda.
Do četvrtka ujutro
izgledi da će Paxton pozvati Devi na ples bili su loši.
Devi je bila toliko zbunjena jer je noću uvijek bilo vruće među njima.
Obično idem nešto prigristi kad to rade.
A bilo je i podosta nježnosti.
Zašto imaš čovječuljka od smeća?
-Ne rugaj se. To je moja umjetnost. -Ne rugam se. Super mi je.
Zadržat ću ga.
Devi?
-Kamala! -Zaboravila si užinu.
I novčanik i mobitel.
Nisi skužila da ti je ruksak prazan?
Hvala. Danas sam smetena.
Sestrično Kamala. Dobro došla natrag.
Bok. Manish, zar ne?
Dobro pamćenje.
Što radiš ovdje? Je li Devi opet suspendirana?
Dajte malo olabavite, g. K.
Koji…
HOĆEŠ LI SA MNOM NA PLES?
MRDAJ SE SA MNOM
Marcuse, naravno da ću s tobom na ples.
Zakon!
Što je to bilo?
Veliki zimski ples ove subote.
Devi, ideš li i ti?
To je za popularne klince.
Kvragu, g. K.! Možda.
Ne znam. Još moram nešto riješiti.
Znaš tko ide? Ja.
Premda većina nadzornika
ode s plesa i idemo u razred g. Shapira
te pjevamo karaoke i cugamo… Devi, nisi to čula.
Dođi i ti.
Pa, ja…
Ne može.
Dolaze roditelji seksi zaručnika.
-Oprosti. Nisam mislio da to bude spoj. -Definitivno jeste.
Ne. Puno vam hvala.
Da je neki drugi vikend, rado.
Uvijek tražim izliku da javno pjevam „Drops of Jupiter“.
Sad kad su i moju sestričnu pozvali na zimski ples,
vrijeme je da se izgubim. Hvala na užini, Kamala.
Što ima? Želim ti reći da ću poslije doći na vježbe iz robotike.
To govoriš već osam treninga. Govorio sam o tome na terapiji.
Propustila si osam robotičkih treninga? Kapetanica si, a roboti su tvoj brend.
Da, Zupčanikola Tesla tvoj je hitni kontakt.
Da, zauzeta sam pripremama za kraljicu.
Ne želim iznevjeriti Sashu i Evu. Nije frka.
Što je s Paxtonom? Još te nije pozvao?
Nije. Stalno se nadam.
Sinoć je rekao: „Hej,
želiš sa mnom na p… otpisivanje knjige D. Stevensa?“
Paxton voli Downton Abbey.
Vidim ga kao ljubitelja Granthama.
Hej, dušo! Netko ti je ostavio poruku na mome mobitelu!
Hej, Bene. Bok.
Kolega navijač Billy Crystal.
Nema šanse.
Što radiš za zimski ples?
Ideš li?
Ili ćeš sjediti kod kuće i jesti perece u donjem rublju?
Aneesa me zamolila da te pitam da ideš s njom na ples.
Što kažeš?
Kaži: „Da“. Inače si potpuni glupan.
I, što misliš? Jesi li glupan?
Da, idemo na ples.
Bilo je super!
I samo da znate, upoznao sam Williama.
-Tako su ga zvali prijatelji prije… -Aneesa!
Hej.
Jesi li upravo pozvala Bena na ples?
Jesam. Je li to čudno?
Nije. Ali većina cura ovdje čeka da ih tip pita.
To je tako staromodno i, iskreno,
mnogo je stresnije čekati da se glupi dečki priberu i pozovu curu.
Hej!
Ne znam imaš li planove za vikend,
ali zanima me želiš li napraviti glupost i otići na…
PLES?
Luda Devi, zoveš li Paxtona na ples?
Nije…
Da. Želiš li ići na ples sa mnom?
Oprosti, ali ne želim.
Oštro, stari.
Nakon javnog odbijanja
Devi se kanila skrivati u WC-u
dok svi ostali ne odu kući.
No kad plačete u ženskom WC-u srednje škole,
uvijek uđe osoba koju ne želite vidjeti.
Upozorenje!
Muškarac ulazi u u ženski WC.
Ne pokušavam snimiti kako piškite ili slično.
Bene? Što radiš? Izlazi odavde!
Vidio sam što je bilo.
Sjajno.
Može li postojati barem jedan dan da se ne ponizim?
Slušaj, ako se itko treba sramiti, to je Paxton.
Jesi li vidjela njegov Instagram?
Na posljednjoj snimci koju je objavio stavlja zmiju u Trentovu kosu.
Nije baš dobar u odlučivanju.
Zašto si dobar prema meni?
Ne bi li trebao uživati u ovome
s kantom kokica i vodom Fiji iz tatina kućnog ureda?
Pa, ne pijem Fiji. Pijemo pametnu vodu jer tata zastupa Anistonicu.
Da, naravno.
Ne mogu više ovako.
Zadnje što trebam jest da Paxton vidi da plačem
i misli da sam još jadnija.
Koga briga što Paxton misli?
Kad ćeš shvatiti da te taj krelac ne zaslužuje?
I kupio je trbušne mišiće u Meksiku.
Hvala, Bene.
Nisi najgori na svijetu, znaš?
Bok, ljudi.
Ovdje sam i imam grickalice.
Lenny, jesi li ikad otkrio
što je s hidrauličkom rukom na KX94?
Što se događa?
Žao mi je,
ali više nisi kapetanica robotičke ekipe.
Ja sam kapetan.
Molim? Tko to kaže?
Svi kažu! Napustila si nas radi želje za popularnošću.
Ali znaš što?
U robotičkoj ekipi nema mjesta za popularnost.
Ne radi se o popularnosti. Želim pomoći queer zajednici.
Lenny je queer. Je li mu pomoglo kad smo izgubili od East Encina?
Lenny je queer?
I napustila si robota.
Ostavljen je pod rupom u krovu i toliko je zaiskrilo da mu je plamen izbio iz glave.
Zupčanikola!
Jordan je morao zamijeniti sve žice.
Hej, lutko. Daj tatici šećera.
I sad je šarmer!
Ne! Ako je išta, onda je sitničava stara kraljica poput C-3PO-a.
Možeš ostati u timu, Fabiola, ali pod mojom vladavinom.
Čovječe, koka. Zbog tebe se vijori moja seksi zastava.
Ti to ozbiljno? Dolaziš mi nakon onoga što si mi danas učinio?
Jako mi je žao, Devi.
-Znala sam da nisam dovoljno dobra. -Što? Mislim da si dovoljno dobra.
Odbio si me pred prijateljima.
-Ne jer mislim da sam bolji. -Zašto onda?
Ne znam, Devi, možda zato što si me ponizila. Sjećaš se?
Varala si me i onda me pregazio Chevyjev Volt.
Kako da javno budem s curom koja me prevarila
i uništila mi plivačku karijeru? Svi bi mi se smijali.
Kad je to tako rekao, imalo je smisla.
Gle, Devi, sviđaš mi se. Dobro? Stvarno mi se sviđaš.
Ali ovo ćemo raditi u tajnosti ili nikako.
Znači, nakon što te javno odbacio, pojavio se zbog skrivene veze? Pseto!
Rekao je da će biti sa mnom tajno.
Zašto se prema tebi ne ponaša kao prema tamilskoj božici?
Rekla si mu da se goni u pakao, zar ne?
Totalno. Da nisam, to bi bilo jadno od mene, zar ne?
Bok, cure. Odnesite zadaću gore. Trebat će nam soba.
Zašto? Što se događa?
Sutra moramo pripremiti kraljevsku gozbu za Kamaline zaruke.
To je zaručnička večera?
Nemamo nikakvih dokaza za to.
Naravno. Možda su Prashantovi roditelji preletjeli pola svijeta
kako bi pojeli pizzu na našem kauču i gledali Elleninu igru.
Glupo dijete.
Tata? U mojoj si sobi?
-Jesam li opet zaspala na zadaći? -Da. Slinila si po matematici.
Drago mi je što te vidim, ali što ima?
Mislim da ti treba očinska mudrost. Vidim da ti je teško na srcu.
Znači, znaš za situaciju s Paxtonom?
Da, ali to nije dovoljno dobro za tebe, savršena djevojko.
Stalno me tako zoveš, ali daleko sam od savršenstva.
Stalno griješim.
Znam. Neke su tvoje nedavne odluke skroz lude.
Ali to što si griješila
ne znači da zaslužuješ manje.
Devi koju poznajem ne bi pristala biti nečija tajna cura, u sjeni.
Možda sam sad drukčija.
Nisi.
Poznajem te cijeli život
i nikad nisi bila osoba koja je htjela biti skrivena.
Razočaran si mnome?
Naravno da nisam.
Zovem te svojom savršenom djevojkom jer si meni savršena,
ne zato što očekujem da budeš savršena.
Hvala, tata.
Nedostaješ mi.
Uvijek sam ovdje.
Nakon susreta s tatom iz snova,
Devi je znala što mora učiniti s Paxtonom.
Naravno,
bogovi su uživali što joj mogu to otežati.
Moramo razgovarati.
Ne mogu biti tvoja tajna cura. Nisam takva.
Dobro?
Želim dečka koji će me odvesti na ples,
pustiti me da mu sjedim u krilu dok dijelimo sendvič.
To zadnje baš je detaljno.
Vidjela sam Rosaliju i Erica i bilo je lijepo.
Dobar su par.
Sjajan su par.
Uglavnom, znam da sam za većinu kriva ja i žao mi je.
Neću pristati na neku čudnu tajnu vezu iza zatvorenih vrata.
Želim biti nečija javna cura.
Slušaj, Devi, shvaćam.
Dobro? Stvarno,
ali ja ti to ne mogu pružiti.
Žao mi je.
Razumijem.
Hvala na vremenu koje smo proveli zajedno.
Jako se dobro ljubiš.
Ovo može izgledati kao tužan trenutak, ali ne tako davno,
ova mu je tinejdžerica ponudila djevičanstvo
kao uzorak humusa u trgovini namirnicama
i sad je odlazila iz te gotovo pa veze.
Moram reći da me mala zadivila.
Znaš da smo trebale doći u elegantnoj limuzini sa seksi dečkima?
A evo nas. Same na našem plesu i stigle smo kombijem tvoje maćehe.
Da. Oprosti što te moja haljina gotovo ugušila.
Zahtijeva više prostora od vozila s dvama vratima.
Žao mi je i zbog Paxtona, Devi.
-Znam da si razočarana. -Da.
Ali, iskreno, drago mi je što si mi pratnja.
Mnogo si bolja od Malcolma.
Prestao je nositi dezodorans kad je čuo za Lea DiCapsa.
Bogme su mu se čuli pazusi.
Hej, cure. Je li Fabiola došla s vama?
Ne, mislile smo da dolazi s tobom.
Ne. Rekla mi je da ćemo se naći ovdje, ali uskoro dodjeljuju krune,
a ne odgovara mi.
Pitam se gdje je.
Hajde, Zupčanikola, vrati mi se.
Možda bi me sad trebala nauljiti, ženo.
Fabiola?
Zašto plačeš?
Nije važno. Dobro sam.
Dušo, tvoj je baršun natopljen suzama. Nisi dobro.
Mislila sam da će biti lakše nakon što se autam,
no čak i s queer curama, stalno se pokušavam uklopiti.
A sad me robotička ekipa mrzi i Zupčanikola je ljigav.
Valjda sam loša lezbijka kao što sam bila loša strejterica u ormaru.
Mislim da želiš reći da si loša u tome da budeš Sasha i Eve.
Lezbijstvo ti ide. Voliš cure, zar ne?
Jako.
Sinoć sam sanjala da me Dua Lipa hrani grožđem.
I ja sam sanjao taj san.
Jonah? Odakle si se stvorio?
Posvuda sam, dušice.
Moji su slušni aparati namješteni za prisluškivanje.
Teško je nakon toliko pretvaranja napokon živjeti iskrenim životom.
Ne sviđa mi se kako hetero cure misle da me mogu zvati „kujo“.
Amen, kujo.
Smisao autanja jest da budeš ono što jesi.
A mi te takvu volimo.
Upravo tako.
Zato, sestro, budi ono što jesi.
Što ima, Sherman Oakse?
Kao prvo, Zoe i ja smo tako sretne što smo se vratile u odbor za ples
nakon što su svi shvatili
da ples u potpunosti plaća tatin autosalon.
Kao drugo,
u omotnici su imena ovogodišnjeg kraljevskog para.
Dakle, bez otezanja,
vaša kraljica i… kraljica Cvrčaka su…
Eve Hjelm i Fabiola Torres!
Neka dođu te junakinje.
Gdje li je sad?
Ovdje sam! Evo me!
Bok, ljepotice!
U redu, vrijeme je za ples pod reflektorom.
Samo da vas podsjetim, ovo je za povijest.
Neka nitko drugi ne pleše, iz poštovanja.
Ako to učinite, zadrti ste.
KRALJICA CVRČAKA
Te me tijare vraćaju u život.
Hvala, Zupčanikola.
Eve, moram ti nešto reći.
Nisam kul.
Ne znam ništa o pop kulturi
i ne znam koristiti fraze tipa „prolij čaj“.
-Osjećam se nesigurno u trapkama s rupama. -Znam.
A jedino što volim osim obitelji, prijatelja i tebe su roboti.
Ne želim propuštati treninge.
Čekaj, voliš me?
Jesam to rekla naglas?
Kvragu! Zašto uvijek blebnem svoje najdublje osobne tajne?
I ja tebe volim.
Što?
Ne zato što mi je stalo da budeš kul.
Fabiola, ti si najljepša osoba koju sam upoznala.
-Halo? -Bok, Paxtone.
Gđa Warner je.
Sigurno si na plesu, pa te neću zadržavati.
Baš sam pregledavala tvoje ocjene s kraja polugodišta i zadivljena sam.
Zbilja si se popravio!
Stvarno? Mislite li da mogu upisati fakultet?
Da. Nastaviš li tako, imat ćeš mnogo opcija.
To je sjajno!
Čini se da ste ti i Devi bili dobra ekipa, ha?
Ne pokušavam preuzeti zasluge za tvoja postignuća.
Pa, možda malo.
Zabavi se večeras. Doviđenja.
Hej.
Hej!
Pa…
Još jednom hvala na razgovoru.
Da. Nema problema.
Budi iskren,
jesi li bio u WC-u da mi pomogneš
ili si perverznjak, a ja sam bila ondje?
Perverznjak sam, ti me ne zanimaš.
Tako sam i mislila. „Čekaj. Ben je drag?“
-Ali znala sam da nisi. -Totalno sam nastran.
Želiš li možda…
Hej, ljudi!
Bene, ne možeš cijelu noć stajati. Moraš plesati sa mnom!
Napravit ćeš toliko koraka.
Da, naravno. Idemo.
Večera je bila divna.
Ali najviše se veselim desertu.
Nisam još spremna za desert.
Još imam puno hrane na tanjuru.
Cijenim što želiš elegantno jesti pred gostima,
ali možeš uzeti i više od jednoga zrna graška
da ne moraju predugo čekati.
Neka. Ne moramo se žuriti. Molim te, samo polako.
Neki od nas nemaju mnogo vremena
i jedva čekamo da polako pojedeš svoj matar paneer.
Prashante, jesi li razmišljao
o tome koliko djece želiš imati?
Ne moraš odgovoriti. Najprije ću donijeti desert.
Ne! Ne, pati, sjedi. Ja idem po desert.
Još jedna spora pjesma? Već treća u nizu.
DJ baš želi da se samci osjećaju usrano?
Lenny je kriv. Eric mu je dao 20 dolara da svira sentiše za njega i Rosaliju.
Vraćam se.
Pogledaj našu curu. Izgleda sretno.
Izvukla sam važnu pouku.
Ljubav nije isto što i očaranost slavnima.
Mislim da će pravi tip misliti…
Zvijezda si.
Vidio sam te u predstavi. Bila si transcendentna, Erica.
Zovem se Eleanor, ali hvala.
Želiš li plesati? Možeš odbiti.
-Stvarno? -Da.
Zakon!
Devi je bila oduševljena što se dramatičnoj frendici
situacija okrenula nabolje.
Ali gledajući sve sretne i, budimo iskreni, napaljene parove oko sebe,
Devi se osjećala još usamljenije.
Vrijeme je da se izgubi odavde.
ZIMSKI PLES - SUBOTA KRUNIDBA KRALJA I KRALJICE CVRČAKA
Devi! Moj Bože, Devi.
Devi! Devi, jesi li dobro?
Oprosti. Nisam te vidio.
Došao si na ples.
Nešto si slomila? Udarila glavom?
Jesi li došao zbog mene?
Što? Da, očito! Koliko prstiju vidiš?
Tri. Čekaj, došao si na ples zbog mene?
-Da, došao sam na ples zbog tebe. -Što to znači?
Sigurno te ne bih trebao odvesti u bolnicu ili…
Podstavljena haljina. Dobro sam. Došao si kao prijatelji ili…
Kvragu, Devi. Natjerat ćeš me da to kažem?
Kao tvoj dečko.
Događa se!
Sranje! Toliko smo čekali ovaj trenutak.
Oprostite, pijem pjenušac. Isključit ću mikrofon.
I, hoćemo li zaplesati?
Da. Može.
Ozbiljno? Sad sviraš brzu pjesmu?
Ubit ću te, DJ Humanoid!
Hej, u redu je. Svejedno možemo sporo plesati.
Bože dragi, pojavio se.
Šališ se?
Naravno da je on. Uvijek je bio on.
Što? Nije.
Nakon što si je odvezao u Malibu, htjela je tebe,
ali Fab i ja smo je odgovorili. Oprosti.
A Aneesi je ono učinila zbog ljubomore
jer je mislila da si bio s njom na štafeti.
Samo da se zna, nije uvijek bio on.
Valjda sam sad djevojka Paxtona Hall-Yoshide.
Valjda.
Pitam se kako će to biti.
Prijevod titlova: Željko Radić